钦定古今图书集成/理学汇编/字学典/第099卷 > 蔡征
## 钦定古今图书集成/理学汇编/字学典/第099卷 > 蔡征

按《南史》本传：“蔡征，字希祥，济阳考城人。陈中书令。陈
亡，入长安。久之，除太常丞，历尚书户部仪曹郎，转给
事中。”

按《宣和书谱》：蔡证留心翰墨，当时以书著名者甚鲜，
如萧乾得子云之法。证之父景历，亦以善隶书称于
世。及观证《读经帖》，草书笔力遒劲，颇合规矩，岂非箕
裘之习欤？今御府所藏草书，一：《读经帖》。〈按宣和书谱作蔡证〉